Exqrch/javanese-Komodo-pixelgpt huggingface dataset:
Minangka pengetan saking kasuksesan mau, piyambakipun angsal sumbangan £14,000 kanggé nyiapaken modhèl mesin ingkang dipunpameraken ing Menara London supados paring idé dhateng indhustri sanèsipun
Piyambakipun séda ing taun 1739 lajeng yasan dipunsadé marang Samuel Lloyd lan William Wilson
Pamintalan sutra kalajengaken dumugi taun 1890 nalika sapérangan yasan ambrol
Pabrik pemintalan sampun dipunyasa bola-bali lan pindhah tangan
Nanging modifikasi struktur utami taksih wonten lan dipun"restorasi" dhateng yasan ing Museum Industri Derby
Satunggaling relief saking John Lombe wonten ing Kreteg Exeter
Saludos Amigos Saludos Amigos ("Hello, Friends" ing basa Inggris, "Olá, Amigos" ing basa Portugis) inggih punika salah satunggaling filem animasi ingkang dipunwedalaken déning Walt Disney ing taun 1942 lan dipunwedalaken déning RKO Radio Pictures
Film Saludos Amigos punika inggih minangka filem ingkang kaping enem dipundamel wonten ing Pratélan Film Animasi Walt Disney
Film punika inggih minangka filem ingkang kaping sapisan saking enem paket filem sanèsipun ingkang dipundamel déning Walt Disney studio ing taun 1940 nan
Film punika inggih dipunwedalaken ing Amérika Latin, filem punika inggih dipundamel kanthi sekawan wujud segmen ingkang béda-béda; bintang Donald Duck ing kalih bageyanipun lan ugi bintang-bintang Goofy ing satunggal bgeyanipun
Film punika inggih sepisanan dipunketingalaken wujudipun déning José Carioca, "the Brazilian parrot"
"Saludos Amigos" inggih sampun cekap misuwur dipunketingalaken saèngga ingkang dadosaken Walt Disney lajeng damel filem-filem sanèsipun kanthi jinis tema bab Amérika Latin inggih punika, "The Three Caballeros", ingkang sampun dipunwedalaken kalih taun kepengker
"Saludos Amigos" misuwur wonten ing Rio de Janeiro ing tanggal 24 Agustus 1942
Film punika sepisanan dipunwedalaken ing Amérikah Sarékat ing tanggal 6 Pebruari 1943
Fitur filem punika inggih kapérang saking sekawan segmen ingkang béda-béda, ingkang saben segmen dipunwiwiti kanthi klips ingkang variasi saking para artis ing nagara Disney, sapérangan gambaran kartun saking budaya lan pemandhangan filemipun
Wonten ing segmen punika, turis Amérika, Donal Bebek inggih piknik dhaten Dano Titicaca lajeng kepanggih kaliyan sapérangan "lokal yokels", kalebet ing lebetipun inggih punika "Ilama"
"Pedro" inggih punika minangka karakter ing irah-irahanipun, inggih punika satunggaling montor mabur ingakng alit saking Chili, ingkang lajeng tunangan ing penerbangan ingkang sepisanan kanggé methuk satunggaling layang saking Mendoza
Segmen punika ing wekdal salajengipun lakeng dipundamel kanggé pertunjukan drama ingkang minangka satunggaling cariyos ingkang madeg piyambak wonten ing tanggal 13 Mèi 1955 déning RKO Pictures
Kuciwa kaliyan Pedro ingkang minangka gambar saking sisih njawinipun dunya ing laladan Chili, lan kartunis René Ríos Boettiger (Pepo) ingkang miwiti sepisnan dados majalah lan komik ingkang misuwur ing Amérika Latin: Condorito
Wonten ing segmen punika, koboy Amérika inggih punika Goofy lajeng saged mendhet lan mbedhek satunggaling misteri ingkang wonten ing laladan Pampa Argentina kanggé sinau dalan ingkang asli saking gaucho
Segmen punika kaping pungkasan dipunewah-ewahi kanggé koleksi dilm klasik emas "filem's Gold Classic Collection VHS/DVD" ingkang dipunrilis kanggé dipunicali ing "scene" bageya Goofy nembé ngrokok
Lajeng pérangan punika inggih dipunewah-ewahi malih déning "Clssic Caballeros Collection DvD"
Film ingkang komplit lan boten dipunewah-ewahi malih saking segmen ppunika inggih minangka fitur bebngah wonten ing "Walt & El Grupo" DVD release
"Aquarela do Brasil" (utawi "Watercolor of Brazil"), inggih punika minangka filem ingkang dados gongipun, ingkang lajeng medalaken kalih tokoh juru main ingkang énggal, José Carioca, ngetingalaken Donal Bebek ing sakiteripun Amérika Selatan lan nepangaken piyambakipun dhateng Samba (minangka wujud gambaran saking "Brazil" lan "Tico-Tico no Fubá").
Marijac Marijac, kanthi nama aslinipun Jacques Dumas, inggih punika satunggaling dèsainer, penulis lan panerbit komik kanthi kebangsaan Perancis, miyos wonten ing Paris nalika tanggal 7 November, 1908 lan séda nalika tanggal 21 Juli, 1994
Jacques Dumas miyos wonten ing Paris nalika taun 1908
Piyambakipun miwiti karièripun minangka artis komik wonten ing taun 1930-an lan migunakaken nama Marijac minangka nama pena
Karakter paling misuwur ing pèriode punika inggih koboi" Jim Boum", ingkang medal wonten ing " Coeurs Vaillants"
Sadanguning perang, piyambakipun mlebet Perlawanan Perancis lan miwiti majalah populèr " Coq Hardi", ing pundi piyambakipun damel seri" Les trois Mousquetaires du maquis"
Majalah wonten wiwit taun 1944 dumugi 1963
Fokusipun lajeng pindhah dhateng penulisan komik kanggé seniman Perancis kondhang kados Raymond Cazanave (" Capitaine fantome"), Raymond Poivet (" Kolonel X"), Dut, Mathelot, Étienne Le Rallic (" Poncho Libertas"), Kline, Trubert, dan Calvo ("" Coquin)
Wonten ing taun candhakipun, piyambakipun nyambut damel minangka èditor wonten ing majalah aimaed wonten ing putri utawi laré-laré enèm kados" Mireille"," frimousse" lan" Nano et Nanette"
Wonten ing taun 1979, piyambakipun pikantuk Grand Prix de la ville d'Angoulême, penghargaan komik paling inggil ing Perancis.
The Three Caballeros The Three Caballeros inggih punika filem animasi Amérika ingkang dipunwedalaken ing taun 1944 déning Walt Disney Productions lan dipunbiwarakaken déning RKO Radio Pictures
Film punika inggih minangka filem animasi nomer pitu saking Disney wonten ing filem Disney ingkang mlebet wonten ing biyoskup lan minangka sambunganipun filem ingkang dipundamel ing taun 1942 ingkang kanthi irah-irahan Saludos amigos, ingkang filem punika inggih minangka filem petualangan ing tlatah-tlatah ing Amérika Latin
Film punika minangka péranganing kearepan ingkang saé saking studio Walt Disney kanggé Amérika Selatan, nanging langkung sakedhik propagandanipun, lan ingkang dados tokoh ingkang wigati wonten ing filem punika inggih Donal Bèbèk, lan kanca lawasipun Joe Carioca, satunggalin wujud manuk jakatuwa ingkang nganggé klamben jas lan nganggé payung ingkang asalipun saking Brazil, lan ing salajengipun inggih badhé kekancan kaliyan naca ingkang énggal inggih punika koboi
naca ingkang énggal inggih punika koboi pitik lanang saking Meksiko ingkang gadhah nama Panchito Pistoles
Sapérangan artis saking Amérika Selatan ugi kathah katingal wonten ing filem punika kalebet penyanyi Aurora Miranda (ingkang ugi sedhèrekipun saking Carmen Miranda) lan Dora Luz, lan ugi penari Carmen Molina
Film punika inggih nyariosaken ngengingi Donal bèbèk ingkang mbikak bebungah saking kncanipun ing Amérika Selatan
Film punika inggih sepisanan dipunwedalaken ing Mexico City ing tanggal 21 Dhésèmber 1944
lan filem punika sepisanan medal ing Amérikah Sarékat ing tanggal 3 Pebruari 1945
Jacques Bergier Jacques Bergier, miyos nalika tanggal 8 Agustus, 1912 wonten ing Odessa, Ukraina lan séda nalika tanggal 23 November, 1978 wonten ing kutha Paris inggih punika satunggaling insinyur, ahli kimia, agén rahasia, wartawan lan penulis ingkang gadhah kebangsaan Perancis lan Polen
Yakov Mikhailovich Berger, ingkang lajeng gantos nama dados Jacques Bergier, miyos wonten ing Odessa taun 1912
Mikhail Berger, bapakipun, inggih punika satunggaling tiyang Yahudi, gadhah toko klonthong grosir lan ibunipun, Etlia Krzeminiecka, minangka satunggaling mantan révolusionér
Bergier ngendika bilih piyambakipun minangka sepupu fisikawan nuklir George Gamow lan saking Anatoly tartamtu, satunggaling anggota regu tembak ingkang nembak Tsar Nicholas II
Wonten ing taun 1925 kulawarganipun pindhah dhateng Perancis
Piyambakipun dados asistèn fisikawan atom Prancis André Helbronner ingkang dipuntumpes déning Gestapo nalika nyaketi pungkasaning Perang Donya 2
Miturut Walter Lang, Bergier dipuncaketi déning Fulcanelli kanthi pesen kanggé Helbronner bab kamungkinan pangginaan manungsa saking senjata nuklir
Pepanggihan kalangsungaken wulan Juni 1937 ing laboratorium Dewan Gas ing Paris.
Géografi Prancis Géografi Prancis inggih punika papan dunungipun géografis nagari Prancis wonten ing Éropa Barat, ingkang winatesan kaliyan Lempongan Biscay lan Selat Channel, wonten ing antawising wewengkon nagara Bèlgi lan Spanyol, sarta wonten ing sisih kidul Inggris Raya
Lajeng winatesan kaliyan Mediterania, Italia lan Spanyol
Perancis gadhah ruang lingkup ingkang wiyar sanget
Wewengkon lèr lan kilèn sapérangan ageng kasusun saking dataran cendhèk
Perbukitan lan pagunungan julang wonten ing wewengkon sisih wétan, tengah lan pérangan kidul
Perancis gadhah 10 wewengkon daratan utama, inggih punika:
Serge Tisseron Serge Tisseron inggih punika satunggaling psikiater, psikoanalisis, dhokter lan ahli psikolog ingkang kebangsaan Perancis ingkang naté nganalisa pagesangan kulawarga Herge pengarang saking serial komik kondhang Petualangan Tintin Biografi
Piyambakipun sampun nerbitaken boten kirang saking tigang dasa buku lan maringi kontribusi tumrap antologi pribadi boten kirang saking gangsal dasa buku
Sapérangan ageng karyanipun langkung fokus wonten ing 3 téma, inggih punika:
Kastil Codnor Kastil Codnor inggih punika rerubuhan kastil saking abad kaping 13 ing Derbyshire, Inggris
Lahan ing kiwa-tengené Codnor ing sangandhaping kuwaosan William Peverel bibar "Penaklukan Normandia ing Inggris"
Sanajan kedhaptar minangka monumèn kuna ingkang dipunjagi, kanthi resmi saking 2008 mlebet ugi ing pratélan yasan ingkang mbebayani
Kastil punika bètèng watu ingkang njagi kebon astana dipunyasa déning William Peverel
Ingkang kantun sapunika nedahaken wates saking témbok lan "parit" sedhuwuring yasan kanthi tingkat tiga, dipunapit kaliyan menara bunder
Pérangan njawi kebon ing ngandhap dipunyasa ing periode salajengipun
Kastil punika gadhah sesawangan lembah Erewash sarta laladan Derbyshire lan Nottinghamshire
Aslinipun gadhah "parit" ingkang jero ing sisih wétan lan ing sisih wétan naté wonten wit-witan ingkang sapunika sampun telas dipuntegor
Ing sisih kilèn wonten lapangan ingkang dipunjagi déning menara bunder ingkang ageng lan wonten lekukan kanggé tempur
Ing pérangan sanès wonten bukti bilih témbok njawi gadhah bolongan ingkang saged dipun-ginakaken pemanah manawi dipunbetahaken
Taun 1211 kastil punika kagunganipun Henry de Grey, keturunan satriya Normandia Anchetil de Greye
Keturunan Henry kalebet Lords Grey saking Codnor, Lords Grey saking Ruthyn, Wilton lan Rotherfield, Lady Jane Grey lan Earls saking Stamford, lan kulawarga Dukes saking Suffolk lan Kent ingkang boten gadhah keturunan malih
Larénipun mapan wonten ing Codnor lan dados Baron ingkang loyal marang Henry III
Sareng kaliyan sedhèrèkipun John lajeng nglayani Raja ing Tanah Suci
John Grey misah saking perang Sekotlan lan gabung marang Edward III
Sareng kaliyan William D'Eincourt, Lord Grey mimpin sadaya kesatriya Derbyshire lan Nottinghamshire kanggé nyingkiri invasi
Henry, keturunan pungkasan kulawarga séda nalika masa papréntahan Henry VIII
Piyambakipun marisaken sapérangan lemahipun dhateng putra-putranipun, Henry lan Richard
Sanèsipun dipunwarisaken dhateng bulekipun Elizabeth Grey ingkang lajeng ing taun 1429 krama kaliyan Sir John Zouche, lare paling enèm saking sekawan sedhèrèk Baron Zouche saking Harringworth
Kastil punika dados kagunganipun kulawarga Zouche 200 taun dumugi dipunsadé lajeng pindhah dhateng Virginia taun 1634
Sir Streynsham Master, "High Sheriff of Derbyshire" ingkang mapan wonten ing kastil taun 1712, dipunlaporaken minangka tiyang pungkasan ingkang manggèni kastil mau
"Kastil Codnor mapan ing dhataran inggil mawi sesawangan ingkang saé mangetan ingkang wonten sapérangan témbok ingkang taksih wonten, bolonganipun sapunika dados papanipun manuk
Saking tilas témbok lan pondasi, katingal naté dados papan ingkang wiyar
Ing kidul wonten ruang persegi ingkang ageng mawi kalih lawang mlebet ing kastil
Ing sisih wétan wonten parit ingkang wiyar lan jero déné ing tanggulipun naté ketuwuhan kalih larik wit ingkang sapunika dipuntegor ing taun 1738
Taman ing wewengkon Kastil wiyaripun kirang langkung
Ing wiwitan abad kaping 13 wonten kastil ing mriku lan ing masa papréntahan Henry III dados papan tugas Richard de Grey, keturunanipun Baron Grey saking Codnor manggeni radi dangu, keturunan paling pungkasan, Henry satunggaling filsuf lan ahli alkimia ing masa papréntahan Henry IV pikantuk lisensi kanggé sinau ngeahi logam
Piyambakipun séda ing taun 1526, nalika laladan Codnor dipunalihaken dhateng Sir John Zouch ingkang krama kaliyan Elizabeth
Wewengkon Codnor dipunsadé déning Sir John Zouch lan John Zouch, Esq.
pewarisipun nalika 1634 marang Biskop Agung Neile lan larénipun Sir Paul
Keturunanipun, Richard Neile, Esq
nyade kastil lan lahan kagunganipun ing Codnor dhateng anggota Heanor, Loscoe, lan Langley
Lajeng lemah ing Taman Codnor, taun 1692 marang Sir Streynsham Master ingkang dados "high sheriff" taun 1712 lajeng nguwaosi Kastil Codnor, nanging lajeng dados yasan ingkang boten keurus saking periode wiwit rubuh
Kacariyosaken wonten enem griya tetanen lan yasan sanèsipun dipunyasa saking lahan yasan ingkang dipunpendhet saking rontokan
Kanal Cromford lan Erewash lajeng dados satunggal" Sapunika ingkang kantun saking Kastil Codnor punika rubuhan ingkang sampun gapuk
Tembokipun dipunsangga mawi perancah
Tandha ingkang pager watesan nedahaken bilih papan punika kagunganipun UK Coal Mining Ltd
lan tiyang umum boten kénging mlebet
Ing Juni 2007, program "Time Team" saking Channel 4 nglampahi pengedhukan arkéologi ing kiwa-tengené kastil kanthi kasil ingkang saé
Ingkang paling "spektakuler" inggih punika pepanggihan koin emas abad tengahan ingkang kapanggih ing parit, sapunika kapanggih Museum lan Gladri Kagunan Derby
Make Mine Music Make Mine Music inggih punika salah satunggaling filem animasi ingkang dipunwedalaken déning Walt Disney lan sepisanan dipunwedalaken wonten ing teater filem ing tanggal 20 April 1946
Film punika inggih filem nomer 8 saking fitur animasi ing pratélan filem animasi tèater saking Walt Disney
Ing salebeting perang dunya II, kathah staff saking Walt Disney ingkang dipuntarik dados wadyabala perang Amérikah Sarékat, lan awit saking punika lajeng dipunemut- emut kanthi celukan saking pamaréntah fédheral Amérikah Sarékat kanggé dipungladhen lan boten filemipun dipunpropaganda
Minangka akibatipun studio filemipun lajeng dipuntutup lan kathah ide cariyosipun ingkang boten dipunterasaken
Lajeng, kanggé tetep njagi divisi fitur filemipun supados saged tetep wonten lan boten ical ing salebeting wekdal ingkang angèl, lajeng studio punika ngedalaken enem paket filem ingkang kalebet salah satunggalipun ing lebetipun, lajeng segemen filem- filem ingkang wonten dipunéwah -éwahi lan dipunrembakaken kanthi dipunsukani musik
Punika inggih minangka paket filem ingkang kaping tiga, sasampunipun fil "Saludos Amigos" lan "The Three Caballeros"
Déné ingkang dados direktur musikipun inggih punika Al Sack
Film punika inggih ugi dipunlebetaken dhateng "the Cannes Film Festival" ing taun 1946
Pérangan partikuler filem punika gadhah sedasa pérangan/ pérangan, inggih ingkang badhé kaandharaken kados makaten: "The Martins and the Coys"
Pérangan fitur filem punika inggih sampun misuwur wonten ing radhio vokal grup inggih punika vokal grup saking Amérika "King's of Men" ingkang naté nembangaken cariyos Hatfields and McCoys-style feud wonten ing gunung ingkang pruntuh nalikanipun wonten kalih tiyang ingkang enem saking kalih sisih ingkang béda sami nandang katresnan
Punika inggih lajeng dipunedit wonten ing NTSC versi home médhia amargi filem punika gadhah pérangan kanggé paring pamanggih dhateng laré - laré, ing salebeting versi PAL ingkang sampun dipunbucal
Fitur filem animasi punika ingkang aslinipun inggih sanget intens dipun-ginakaken kanggé filem Fantasia ngginakaken komposisi musik saking Clair de Lune"
Nanging, kanthi ilining wekdal "Make Mine Music" lajeng dipunwedalaken "Clair de Lune" ingkang dipungantosken déning satunggaling lagu ingkang énggal inggih punika "Blue Bayou", ingkang dipunpentasaken déning penyanyi Ken Darby
Nanging, versi ingkang aslinipun inggih pérangan sagemenipun taksih dipuntengenaken kanggé dipun-ginakaken
Ing peérangan filem pérangan punika inggih kapeérang malih saking kalih pérangan ingkan dipunkontribusikaken déning Benny Goodman
Ing pérangan filem punika inggih dipunketingalaken balada katresnan ingkang ical, ingkang dipunsekaraken déning Andy Russel
Fitur pérangan filem ingkang punika inggih ingkang dados tokohipun Jerry Colonna
Pérangan filem ingkang punika inggih nyariosaken kalih aksi nylametaken dhiri ingkang dipungambaralken inggih satunggaling penari ballet dancers, David Lichine lan Tania Riabouchinskaya, ingkang éwah ing wujud siluet ingkang dipunsukani background animasi lan karakter sanèsipun
Dinah Shore inggih ingkang nyekaraken lagu punika
Pérangan filem ingkang punika inggih dipundamel animasi dramanipun ing taun 1936 déning musical composition lan déning Sergei Prokofiev, kanthi narasinipun dipunisi déning aktor Sterling Holloway
Pérangan punika inggih dipunisi malih déning fitur Benny Goodman lan orkestranipun ingkang mainaken satunggaling musik orkestra
Pérangan filem punika inggih nyariosaken bab Roman katresnan ingkang nyariaosaken kalih tiyang ingkang sami nandang katresna wonten ing cendhélanipun supermarket
Kategori:Film Amérikah Sarékat taun 1946
Kurikulum Tingkat Satuan Pendidikan Kurikulum Tingkat Ékan Pendidikan (KTSP) inggih punika salah satunggaling wujud kurikulum operasional pendhidhikan ingkang dipunrantam lan dipuntindakaken wonten ing saben ékan pendhidhikan ing Indonésia
KTSP inggih kanthi yuridis dipunamanataken déning Undhang-Undhang Nomer 20 Taun 2003 ngengingi Sistem Pendhidhikan Nasional lan Peraturan Pamaréntah Républik Indonésia Nomer 19 Taun 2005 ngéngingi Standar Nasional Pendhidhikan
KTSP punika wiwit sepisanan dipunrantam ing taun ajaran 2007 / 2008 kanthi ngrujuk wonten ing Standar Isi (SI) lan Standar Kompetensi Lulusan (SKL) kanggé pendhidhikan dhasar lan menegah kados déné ingakng sampun dipunterbitaken kanthi iwontenipun PEraturan Mantri Pendhidhikan Nasional inggih punika Nomer 22 Taun 2006 lan Nomer 23 Taun 2006 saha pandhuan kanggé ngrembakakaken KTSP ingkang dipunwedalaken déning Badan Standar Nasional Pendidikan (BSNP)
Ingkang dados prinsip kanggé damel KTSP inggih punika KTSP punika minangka pérangan ingakang boten saged dipunpethal - pethal saking standar Isi, nanging kanggé pangrembakanipun inggih dipunserahaken dhateng sekolah piyambak supados saged jumbuh kaliyan kabetahanipun sekolah punika piyambak
KTSP kapérang saking ancasipun pendhidhikan tingkat ékan pendhidhika, struktur lan momotan kurikulum tingkat ékan pendhidhikan, kalender pendhidhikan, lan ugi silabus
Kanggé nindakaken KTSP punika inggih dhedhasar Permendiknas Nomer 24 Taun 2006 ngengingi lampahipun standar isi lan standar kompetensi lulusan
Standar Isi inggih punika ruang lingkup materi lan ugi tingkat kompetensi tamatan, kompetesi bahan kajian, kompetensi mata wulangan, lan ugi silabus kanggé pasinaon ingkang kedah dipungayuh para pasarta dhidhik wonten ing saben tingkat lan jinis pendhidhikan tartamtu
Standar Isi inggih punika minangka pedoman kanggé ngrembakaken kurikilum tingkat ékan pendhidhika ingkang ngewrat, bahan - bahan kados makaten: Standar Kompetensi Lulusan
Standar kompetensi lulusan (SKL) inggih punika minangka pedoman kanggé mbiji kanggé ugi nemtokaken lulus punapa botenipun para pasarta dhidhik saking ékan pendhidhikan
SKL inggih ngewrat kompetensi kanggé sadaya mata wulangan utawi kelompok mata wulangan
Kompetensi lulusan inggih minangka kualifikasi asiling kapringalanipun para lulusan ingkang ngewrat bab solah bawa, seserepan lan kaprigelanipun para lulusan ingkang jumbuh kaliyan standar nasional ingkang sampun dipunsarujuki sesarengan
Déné anggènipun nglampahaken KTSP punika inggih kados déné ingkang sampun dipuntemtokaken wonten ing peraturan Mantri Pendidikan Nasional No
24 Tahun 2006 ngéngingi lampahipun SI lan SKL, ingkang dipuntetepaken déning kepala sekolah sasampunipun nggatosaken pertimbangan saking komite sekolah
Ing tembun sanèsipun, bilih boten badhé wonten intervensi saking Dinas Pendhidhikan utawi Departemen Pendhidhikan Nasional kanggé nglampahaken KTSP punika
Anggenipun ngrantam KTSP punika kejawi nglibataken komite sekolah, manawi dipunbetahaken inggih saged nglibataken guru lan karyawan ugi nglibataken komite sekolah saha manawi prelu malih saged nglibataken para ahli saking perguruan tinggi ing laladan mau
Kanthi wontenipun panyaruwe saking komite sekolah kanggé ngrantam KTSP punika, mila KTSP ingkang dipunrantam punika badhé jumbuh kaliyan pamanggihipun masarakat, kaanan lan swasan lingkungan saha kabetahanipun masarakat ing sakiteripun sekolah.
Kurikulum dhelikan Kurikulum dhelikan inggih punika salah satunggaling wujud asiling sampungan saking kurikulum operasional pendhidhikan wonten ing latar sekolah utawi njawi sekolah, mliginipun minangka asiling bab ingkang sampun dipunsianoni nanging boten kanthi langsung dipunsebataken minangka ancasipun
Sapérangan teges ingkang sanèsipun inggih sampun dipunrembakakane dhedhasar perspektif ingkang wonten ingkang wiyar saking para ahli ingkang nyinaoni prastawa punika
Sedaya wujud pendhihdikan, kalebet ing lebetipun inggih punika aktivitas rekreasional lan sosial tradhisional, saged mulang sadaya bahan - bahan pasinaon ingkang sajatosipun boten sengaja amargi boten wonten gegayutanipun kaliyan sekolah nanging saking asiling pengalaman ing pasinaon
Nanging ing andahran ingakang umum bilih kurikulum dhelikan punika inggih dhasaripun dhateng sadaya jinis seserepan ingakng dipungayuh saking sekolah dhasar lan sekolah menengah, lan padatanipun inggih minangka satunggaling konotasi ingakang boten saé ingkang ngrujuk dhateng boten wontenipun pamanggih ingakng sami saking asiling akibat prakawis mau
Sikap punika inggih asalipun saking komitmen sistem sekolah ingkang asring mbiwarakaken sisitem dhémokrasi lan mesthekaken pangrembakaning kecerdasan ingkang sami
Sasaran mau dipunalang- alangi déning wulangan - wulangan ingakng boten saged dipunukur
Wonten ing konteks punika, kurikulum dhelikan mau inggih ingkang ngiyataken wontenipun prakawis bab sosial ingkang boten sami kanthi ndhidhik para siswa wonten ing salebeting prakawis lan tumindak miturut kelas lan status sosialipun
Punika inggih sami kaliyan wontenipun distribusi ingkang boten sami saking modal budaya ing masarakat, inggih wujud distribusi ingkang wonten gegayutanipun kaliyan seserepan ingkang dipunkuaosi ing antawisipun para siswa
Kurikulum dhelikan inggih ugi saged saking adhedahsar wontenipun "transmisi" norma, aji, lan kapitadosan ingkang dipunandharaken kanthi saé wonten ing wosing pendhidhikan formal lan interaksi sosial ing salebeting sekolah- sekolah punika
Kurikum dhelikan inggih angèl dipunandharaken malih kanthi langkung cetha amargi wontenipun pengalaman ingkang béda- béda saking siswa satunggal lan sanèsipun lan ugi amargi kurikulum ingkang mesthi dipun éwah- éwahi kanthi wontenipun éwah- éwahaning jaman lan ugi seserepan saha kapitadosanipun masarakat
Konsep kurikulum dhelikan punika inggih kaandharaken wonten ing satunggaling pamanggih bilih sekolah nindakaken prakawis ingkng langkung saking namung nyebaraken seserepan, kados ingakng kaandharaken wonten ing kurikulum ingkang resmi
Lan ing sak wingkingipun prakawis punika ugi wonten sapérangan kritik ngengingi implikasi sosial, landhesan pulitik, lan asiling budaya saking aktivitas pendhidhikan modhern
Sajarah wontenipun kurikum dhelikan wonten ing pendhidhikan
Sapérangan téyori pendhidhikan sampun dipunrembakakaken kanggé mbiyantu paring teges lan strukutur dhateng kurikulum dhelikan punika lan kanggé nggambaraken peran sekolah wonten ing prosès sosialisasi
Tigang téyori - téyori mau ing antawisipun inggih dipunandharaken déning Henry Giroux lan Anthony Penna inggih punika pandangan struktural- fungsional dhateng sekolah, pandangan fenomenologis ingkang gayut kaliyan sosiologi pendhidhikan ingkan énggal, lan ugi pandhangan kritis radikal ingkan gayt kaliyan analisis neo - Marxist dhateng téyori lan praktèk pendhidhikan.